burgasdotpro/wikipedia huggingface dataset:
Malá encyklopédia zemepisu sveta

Malá encyklopédia zemepisu sveta je geografická encyklopédia, ktorú vydalo Vydavateľstvo Obzor v roku 1977. Je upraveným prekladom poľského diela Slownik geografii świata, ktoré vydala Wiedza Powszechna vo Varšave v roku 1971. Text upravili a doplnili pracovníci Geografického ústavu SAV. 
Obsah.
Dielo obsahuje vyše 3 100 hesiel na 560 stranách plus niekoľko desiatok strán s čiernobielymi obrazovými prílohami na kriedovom papieri. Okrem abecedne radených hesiel text miestami obsahuje aj veľmi jednoduché prehľadné mapy štátov.
Encyklopédia obsahuje najmä heslá o konkrétnych kontinentoch, štátoch, sídlach, pohoriach, vrchoch, jaskyniach, vodných tokoch, jazerách, moriach, oceánoch, ostrovoch a polostrovoch sveta a Česko-Slovenska.
Zmeny v slovenskom vydaní oproti poľskému sú nasledovné: pridané boli heslá o Česko-Slovensku, skrátené boli časti týkajúce sa Poľska, pôvodné štatistické údaje z rokov 1950 – 1967 boli (pokiaľ to bolo možné) aktualizované na stav v rokoch 1968 – 1972, boli pridané niektoré politické a administratívne zmeny do roku 1975 a do textu boli pridané prehľadné mapy štátov.
Písanie geografických názvov sa riadi výsledkami prác Slovenskej názvoslovnej komisie podľa stavu ku koncu roka 1973.
Autori.
Pôvodné poľské dielo spracovali poprední poľskí geografi pod vedením profesora Józefa Szaflarského. Ďalší autori sú Aleksandra Dominiková, Kazimierz Królikowski, Lucjan Kubiatowicz, Tadeusz Lenczowski a Lech Ratajski. Redakčnú radu viedol prezident Medzinárodnej geografickej únie prof. Stanislaw Leszczycki.
Zostavovateľ slovenského vydania je Peter Mariot, okrem neho slovenské vydanie pripravili Juraj Činčura, Štefan Očovský, František Podhorský a niekoľko odborných a jazykových recenzentov.
Majstrovstvá Afriky v netballe 2013

Majstrovstvá Afriky v netballe 2013 boli v poradí 3. majstrovstvá Afriky v netballe žien, ktoré organizuje Africká netballová konfederácia (CANA). Konali sa od 28.28. júna 2013 v Blantyre, najväčšom meste Malawi, za účasti 8 tímov. Pôvodne sa mala na šampionáte predstaviť aj reprezentácia Tanzánie, ktorá na minulých majstrovstvá vybojovala striebornú medailu. Nováčikmi turnaja boli Svazijsko a Uganda. Zápasy sa hrali v priestoroch Blantyre Youth Centre, ktoré boli pred šampionátom renovované. Víťazom sa po druhýkrát stalo družstvo Južnej Afriky, ktoré vyhralo všetky stretnutia a vo finále porazilo domáce družstvo a víťaza predchádzajúcich dvoch turnajov.
Nasledujúci africký šampionát by sa mal uskutočniť v roku 2014 v Botswane.
Účastníci.
 Umiestnenie vo medzinárodnom rebríčku INF k 27. januáru 2013
Gamba

Gamba môže byť:
The Visitors

The Visitors je ôsmy a posledný štúdiový album švédskej popovej skupiny ABBA vydaný 30. novembra 1981. Celosvetovo sa predalo okolo 4 milióny kusov. Jeho najvýznamnejšou skladbou je hit ako „One of Us“. 
Na albume "The Visitors" sa skupina ABBA odklonila od predchádzajúcej ľahkej pop music vyrobila nahrávky, ktoré sú považované za viac komplexné a vyspelejšie. Tento album je v histórii skupiny prvý, ktorý bol nahrávaný a mixovaný pomocou digitálnej techniky a bol prvým, ktorý bol v roku 1982 vydaný na vtedy novom type CD nosiča. 
Reedície tohto albumu vyšli trikrát: v roku 1997, potom v roku 2001 a znovu v roku 2005 ako súčasť box setu "The Complete Studio Recordings".
Veliteľstvo posádky Bratislava

Veliteľstvo posádky Bratislava je „organizačným prvkom Ozbrojených síl Slovenskej republiky s celorezortnou pôsobnosťou pre zabezpečenie súčinnosti so štátnou správou a samosprávou, zabezpečenie vykonávania vojenských pôct, zabezpečenie úloh obrany a ochrany posádky Bratislava, ochrany objektov osobitej dôležitosti, logistického, finančného a zdravotníckeho zabezpečenia vojenských útvarov a zariadení dislokovaných v posádke“. K 1. júlu 2014 bolo Veliteľstvo posádky Bratislava prevelené do priamej podradenosti Náčelník Generálneho štábu Ozbrojených síl Slovenskej republiky. Od 1. marca 2021 je veliteľom posádky plk. Ing. Miloslav Arnold.
Dejiny.
Od 1. marca 2023 je veliteľ plk. Ing. Jiří VRCHOVECKÝ.
Od 1. marca 2021 - 1.marca 2023 bol veliteľ plk. Ing. Miloslav Arnold. Od 1. februára 2018 plk. Slavomír Milde, jeho predchodcom bol plk. Igor Jančovič.
Od 8. januára 2014 bol veliteľom pplk. Ján Marek, bývalý náčelník Odboru pre operácie na Veliteľstve síl výcviku a podpory. Dovtedy bol poverený velením veliteľstva pplk Ing. Roman Grnáč, vtedajší veliteľ Čestnej stráže OS SR. 
Podriadené útvary.
Pod Veliteľstvo posádky Bratislava patria:
Vojenská hudba Banská Bystrica

Vojenská hudba Banská Bystrica je „určená svojou hudobnou produkciou k zabezpečeniu vojenských ceremoniálov, pietnych aktov, slávnostných nástupov, vojenských prísah, vojenských pohrebov, slávnostných podujatí a iných reprezentačných akcií v rezorte obrany.“ Vojenská hudba Banská Bystrica je od 1. júla 2009 zaradená do Veliteľstva posádky Bratislava, ktoré bolo súčasťou Síl výcviku a podpory Ozbrojených síl Slovenskej republiky. K 1. júlu 2014 bolo Veliteľstvo posádky Bratislava prevelené do priamej podradenosti Náčelník Generálneho štábu Ozbrojených síl Slovenskej republiky. Veliteľom je od 15. januára 2013 kpt. Mgr. art. Ján Goliaš.
Vojenská hudba Banská Bystrica sa zúčastnila napríklad odovzdania úradu Andrejom Kiskom a prijatia Zuzana Čaputovej v úrade na pôde Prezidentského paláca počas prezidentskej inaugurácie Zuzany Čaputovej.
Vojenská hudba Ozbrojených síl Slovenskej republiky

Vojenská hudba Ozbrojených síl Slovenskej republiky je „organizačným prvkom Veliteľstva posádky Bratislava a je určená svojou hudobnou produkciou k zabezpečeniu vojenských ceremoniálov, pietnych aktov, slávnostných nástupov, vojenských prísah, vojenských pohrebov, slávnostných podujatí a iných reprezentačných akcií v rezorte obrany.“ Vojenská hudba OS SR je od 1. júla 2009 zaradená do Veliteľstva posádky Bratislava, ktoré bolo súčasťou Síl výcviku a podpory Ozbrojených síl Slovenskej republiky. K 1. júlu 2014 bolo Veliteľstvo posádky Bratislava prevelené do priamej podradenosti Náčelník Generálneho štábu Ozbrojených síl Slovenskej republiky. Veliteľom je od 1. júla 2019 npor. Jozef Hepner.
Posádkový klub Bratislava

Posádkový klub Bratislava (PK) je súčasťou Veliteľstva posádky Bratislava. Účinkujú pri ňom viaceré umelecké telesá: hudobné, tanečné a folklórne súbory. Najstaršia je trampská skupina vojenských veteránov Pontoňáci spolupracuje s PK už od roku 1993. Ďalšími spolupracujúcimi súbormi sú bluegrassová skupina BG-TIME, hudobná skupina salónneho orchestra AFRODITÉ, Tanečná skupina DANCING a folklórny súbor Devín.
Posádkový klub Bratislava je zaradený do Veliteľstva posádky Bratislava, ktoré bolo súčasťou Síl výcviku a podpory Ozbrojených síl Slovenskej republiky. Útvar je dislokovaný na Dulovom námestí v Ružinove. K 1. júlu 2014 bolo Veliteľstvo posádky Bratislava prevelené do priamej podradenosti Náčelník Generálneho štábu Ozbrojených síl Slovenskej republiky.
Vedúcim Posádkového klubu je Stanislav Čáp.
Selim I.

Selim I. (osm. tur. سليم اول, mod. tur. "Birinci Selim"; * 10. október 1470, Amasya, Osmanská ríša – † 22. september 1520, Çorlu, Osmanská ríša), zvaný aj „Selim Hrozný“ (tur. "Yavuz Sultan Selim"), bol sultán Osmanskej ríše v rokoch 1512 až 1520. Jeho vláda je známa tým, že dramaticky rozšíril hranice ríše, obzvlášť, keď medzi rokmi 1516 až 1517 dobyl Mamlucký sultanát Egypta, čím získal Levantu, Hidžáz, Tihámu a samotný Egypt. V predvečer jeho smrti v roku 1520 mala Osmanská ríša rozlohu 1 494 000 km2, čím sa počas Selimovej vlády zväčšila až o 70%.
Selimovo dobývanie oblastí Blízkeho východu, srdca moslimov, a najmä prevzatie úlohy ako dozorcu pútnických ciest do Mekky a Medíny, stanovilo Osmanskú ríšu ako najprestížnejšiu zo všetkých moslimských štátov. Jeho dobývanie dramaticky posunulo zemepisné a kultúrne centrum ríše z Balkánu na Blízky východ. V 18. storočí sa o Selimovom dobytí Mamluckého sultanátu hovorilo ako o okamihu, kedy sa Osmani zmocnili vlády nad zvyškom moslimského sveta, a preto je Selim spomínaný ako prvý osmanský kalif.
Ibráhím

Ibráhím (-po arabsky a v osmanskej turečtine; iné formy: v modernej turečtine: İbrahim; alternatívny slovenský prepis osmanskej turečtiny [a angl. prepis osm. turečtiny aj arabčiny]: Ibrahim, perzská podoba: Ebráhím, anglický prepis perzskej podoby Ebrahim; arabským písmom إبراهيم - Ibráhím) môže byť: 
Ibrahim môže byť aj:
2. slovenská futbalová liga 2001/2002

2. slovenská futbalová liga 2001/02 bola v poradí 9. ročník druhej najvyššej futbalovej súťaže na Slovensku.
Nováčikmi boli FC Spartak Trnava, ktorý vypadol z Mars superligy a 4 družstvá z 3. líg: ŠK Slovan Bratislava B, Calex Zlaté Moravce, ZSNP Žiar nad Hronom a Bukocel Vranov nad Topľou.
Víťazom s právom postupu do 1. ligy sa stal FC Spartak Trnava, do 3. líg vypadli posledné 4 celky ZSNP Žiar nad Hronom, MFK VTJ Topoľčany, Bukocel Vranov nad Topľou a Calex Zlaté Moravce.
Kastalia

Kastalia môže byť:
Židovská ľudová strana

Židovská ľudová strana bola židovská politická strana sionistickej orientácie na území prvorepublikového Česko-Slovenska, respektíve na Podkarpatskej Rusi, ktorá kandidovala v doplňovacích parlamentných voľbách na Podkarpatskej Rusi v roku 1924.
Dejiny.
Po roku 1921, kedy sa na Podkarpatskej Rusi začalo formovať politické spektrum, sa tu etablovali tri hlavné politické prúdy: sionistický inšpirovaný kandidátnou listinou Združenej židovskej strany, ktorá sa zúčastnila v Českých krajinách a na Slovensku parlamentných volieb v roku 1920, ultraortodoxný napojený na hnutie Agudat Jisra'el a agrárne-konzervatívny, majúci blízko k česko-slovenským agrárnikom a zameraný na obhajobu záujmov židovských statkárov a obchodníkov. V roku 1923 všetky tri tieto ideové smery dokázali kvôli pocitu vonkajšieho ohrozenia antisemitizmom aj kvôli spoločným zájmom na obhajobe židovských ekonomických pozícii spolupracovať a vytvoriť zastrešujúcu alianciu pod názvom Židovská strana Podkarpatskej Rusi. Za agrárnikov v nej zasadal Emanuel Guttmann, za ortodoxných Koloman Weiss a za sionistov Alexander Spiegel. V komunálnych voľbách roku 1923 potom táto spoločná platforma uspela v mnohých obciach. 
Ale už nasledujúceho roku sa Židovská strana Podkarpatskej Rusi rozpadla. Agrárni a ortodoxní aktivisti sa ešte viac zblížili s česko-slovenskými agrárnikmi, ktorí túto časť židovskej komunity na východe štátu hodlali využiť pre posilnenie svojich pozícii v celoštátnej politike a ako protihodnotu ponúkali ekonomické výhody, napríklad pri vykonávaní pozemkovej reformy. Emanuel Guttmann a ďalší predstavitelia týchto frakcií bol dokonca za týmto účelom v Prahe na jednaní s Antonínom Švehlom a Janom Malypetrom. Oživili sa ideologické rozpory so sionistami (napríklad odpor k sekularizmu, nezhody ohľadne výuky v hebrejčine). Výsledkom bola Židovská demokratická strana ako česko-slovenským agrárníkom blízka formácia. Aj samotní sionisti sa ocitli v rozporoch, pretože ústredie z Českých krajín postavilo do čela kandidátnej listiny pražského sionistu Ludvíka Singera, čo niesla ťažko miestna sionistická skupina. Sionistické torzo pôvodnej jednotnej Židovskej strany Podkarpatskej Rusi potom šlo do doplňovacích parlamentných volieb v roku 1924 na Podkarpatskej Rusi pod názvom Židovská ľudová strana. Tá vo voľbách získala 17 941 hlasov, čo síce bolo oveľa viac ako konkurenčná Židovská demokratická strana (tá dostala len 9 914 hlasov), ale ani to nestačilo na zisk poslaneckého mandátu, pre ktorého získanie bolo potreba cca 20 000 hlasov. 
Židovská ľudová strana potom zanikla, ale rozkol z roku 1924 na Podkarpatskej Rusi trvale rozštiepil židovský elektorát. Sionisti už nasledujúceho roku v tejto časti štátu kandidovali v parlamentných voľbách v roku 1925 v rámci Židovskej strany, zatiaľ čo ortodoxní a židovskí agrárnici ako Židovská hospodárska strana. V krajinských voľbách v roku 1928 sa na Podkarpatskej Rusi stretli Židovská strana a Židovská republikánska strana, v parlamentných voľbách v roku 1929 potom proti Židovskej strane kandidovali židovskí agrárnici priamo v rámci česko-slovenskej agrárnej strany.
Süleyman II.

Süleyman II. (iné prepisy: Sülejman II., Sulejman II., Sulejmán II.; arab. "Sulajmán II."; (15. apríl 1642 – 23. jún 1691) bol sultán Osmanskej ríše medzi rokmi 1687 až 1691.
Pôvod a detstvo.
Süleyman II. bol mladší brat sultána Mehmeda IV. Narodil sa a vyrastal v paláci Topkapi. Ako mladší brat Mehmeda IV. strávil detstvo pod dohľadom bratových vojakov, pretože ako brat panujúceho sultána predstavoval pre nedotknuteľnosť jeho vladárskej autority nebezpečenstvo možného uplatnenia nároku podieľať sa na moci, okrem toho mladého princa mohli využiť na dvore medzi sebou o moc bojujúci dvorania pri presadzovaní svojich záujmov.
Jeho matka bola Saliha Dilaşub Sultan, pôvodom zo Srbska.
Vláda.
Hneď po jeho nástupe na trón vypukla medzi Osmanmi a Habsburgovcami vojna. Prvé stretnutie sa skončilo katastrofálnou porážkou v tzv. druhej bitke pri Moháči (1687). Roku 1688 Süleyman II. navrhol vzájomné spojenectvo vládcovi Mogulskej ríše Aurangzébovi namierené proti Rakúšanom, indický vládca bol však zaneprázdnený domácimi nepokojmi.
Süleyman II., neschopný vládnuť sám v komplikovanej situácii a pod čoraz väčším tlakom zo strany Janičiarov, prenechal čoskoro správu nad ríšou svojmu veľkovezírovi Köprülü Fazıl Mustafovi Pashovi. Pod jeho vedením Osmani zastavili postup rakúskych vojsk do Srbska a potlačili protivládne povstanie v Bulharsku. Vojenské úspechy ríše sa však skončili smrťou veľkovezíra počas bitky pri Slankamene (1691).
Süleyman II. zomrel v tom istom roku vo svojom paláci v Edirne bezdetný a tak sa ďalším sultánom stal jeho mladší brat Ahmed II.
Diskografia skupiny Pendulum

Toto je diskografia austrálskej drum and bassovej skupiny Pendulum, ktorá pochádza z Perthu v Západnej Austrálii. Skupina vydala tri štúdiové albumy, jeden koncertný album, jednu kompiláciu, dvadsaťštyri singlov a dvanásť videoklipov.
Ďalšia tvorba.
Nasledujúce skladby, remixované alebo coververzie vytvorené skupinou Pendulum, a nenachádzajú na žiadnom štúdiovom albume alebo singli vydanom skupinou Pendulum.
Ahmed II.

Ahmed II. alebo Ahmet II. alebo po arabsky Ahmad II. (* 25. február 1643 – †6. február 1695) bol v rokoch 16911695 sultán Osmanskej ríše. Narodil sa a vyrastal v paláci Topkapı Sarayı.
Bol synom sultána Ibrahima I. a jeho manželky Hatice Muazzez. Na trón nastúpil po svojom bratovi Süleymanovi II. roku 1691.
Kabaddi na Ázijských halových hrách 2013

Kabaddi na Ázijských halových hrách 2013 bol turnaj v halovom kabaddi v rámci multišportového podujatia Ázijských halových hier 2013. Konal sa v Inčchone, v Kórejskej republike od 29. júna3. júla 2013, za účasti 6 mužských a 8 ženských tímov. Pôvodne sa mal predstaviť aj mužský tím Pakistanu. Nováčikom mužského turnaja bolo Turkménsko. Turnaj v kabaddi sa uskutočnil tretíkrát v rámci Ázijských halových hier, prvýkrát to bolo v Macau 2007. Turnaj žien má premiéru. Dejiskami turnaja bola aréna Sangnoksu Gymnasium, s kapacitou 2 865 miest na sedenie. Mužský i ženský výber Indie na turnaji zvíťazil, keď vyhral všetky svoje zápasy.
Kara Mustafa

Merzifonlu Kara Mustafa Pasha (* 1634/1635, Merzifon – † 25. december 1683, Belehrad) bol osmanský generál a veľkovezír, ktorý bol ústrednou postavou záverečnej fázy osmanského vojenského snaženia v strednej Európe. Ako mladík bol adoptovaný mocnou rodinou dedičných veľkovezírov Köprülüovcov. Svojou službou pre štát a oddanosťou k rodine Köprülüovcov sa vyznamenal a získal si náklonnosť mocných mecenášov. Roku 1663 sa stal vezírom a roku 1665 hlavným veliteľom osmanskej flotily.
Kariéra.
Vo vojne s Poľskom roku 1672 slúžil ako veliteľ pozemných vojsk. Bola to práve jeho zásluha, že počas mierových rokovaní s Poľskom, ktoré po vojne nasledovali, si vynútil pripojenie oblasti Podolia k Osmanskej ríši. Keď roku 1676 veľkovezír zomrel, jeho nástupcom sa stal Kara Mustafa ako hodnostár, ktorý sa osvedčil v správe ríše.
Bitka pri Viedni.
V roku 1683 ho sultán Mehmed IV. poveril vedením 200-tisícového vojska s úmyslom dobyť Viedeň, zlomiť moc Habsburgovcov a ovládnuť strednú Európu. S početnou armádou sa Kara Mustafa dostal až k Viedni, obľahol mesto a pripravoval sa na jeho dobytie. Situácia pre Viedeň vyzerala beznádejne, až kým 12. septembra 1683 neprišla Rakúšanom na pomoc poľská armáda na čele s Jánom Sobieskim. V nasledujúcej bitke sa obzvlášť vyznamenala poľská husárska jazda. Osmanskí Turci sa dali na ústup a stiahli sa do Uhorska. Po porážke pri Viedni už Osmani neboli schopní obnoviť svoju vojenskú moc a roku 1686 sa po sérii porážok museli stiahnuť aj z Uhorska – ich vojenská moc v strednej Európe definitívne zanikla. Porážky na balkánskom fronte vyvolali v Istanbule politickú krízu a sultán Mehmed IV. bol zvrhnutý. Ešte predtým bol však Kara Mustafa, ako hlavný vinník potupnej porážky, zbavený všetkých funkcií a hodností a na príkaz sultána zavraždený. Jeho telesné pozostatky sú uložené v Edirne.
Legenda o príchode kávy do Viedne.
Podľa tejto legendy nechali ustupujúci osmanskí vojaci po bitke na bojisku niekoľko plných vriec, ktoré obsahovali pražené kávové zrná. Potom, čo sa s ich lahodnosťou oboznámili obyvatelia Viedne, vytvorili bohatú tradíciu výroby Viedenskej kávy.
Kastalia (mytológia)

Kastalia (, ) je v gréckej mytológii dcéra riečneho boha Achelóia, nymfa rovnomenného prameňa na úbočí Faidrád v Delfách.
Prameň v ktorom žila nymfa Kastalia bol neskôr zasvätený Múzam a mal čarovnú moc, každý kto sa vraj z neho napil sa stal veštcom alebo básnikom. Jej prameň existuje v Delfách dodnes, len jeho účinky už akosi pominuli.
V antickom Grécku pútnici, ktorí prišli do v Delf z náboženských dôvodov sa museli najprv očistiť v prameni Kastalia, ako aj Pýtia, ktorá sa pripravovala pôstom na veštbu, sa v sprievode kňazov ponorila nahá do očistného kúpeľa z tohto prameňa.
Podľa prameňa studničky Kastalie je odvodené slovo "kastalský", prameň (zdroj) básnickej inšpirácie.
Drinking from the Bottle

„Drinking from the Bottle“ je skladba škótskeho DJa a producenta Calvina Harrisa z jeho tretieho štúdiového albumu "18 Months". Obsahuje vokály anglického rapera Tinieho Tempaha. Bola vydaná ako singel dňa 27. januára 2013, pričom dosiahla 5. miesto v rebríčku UK Singles Chart.
Židovská kuchyňa

Židovská kuchyňa je veľmi unikátna a neobvyklá tým, že do nej zasahuje sama filozofia židovského stravovania a prvky náboženských pravidiel, tie sú konkrétne obsiahnuté predovšetkým v Tóre známe ako kašrut. Často tieto pravidlá nezasahujú len do jedla samotného a jeho prípravy, ale aj do jeho podávania (napr. času podania či používania rôzneho typu riadu), či napríklad do práce mäsiarov, pretože židovská kuchyňa má aj svoje vlastné pravidlá pre zabíjanie zvierat. Zo židovskej kuchyne tiež pochádza slovo "košer" znamenajúce v pôvodnom význame čistý/povolený a odkazujúce teda na rozlíšenie potravín podľa rituálnej čistoty.
Náboženské pravidlá.
Zo zveri je absolútne zakázané konzumovať brava, koňa, úhora a jesetera (druh ryby) a krv akéhokoľvek zvieraťa. Veľmi prísne sa dodržuje pravidlo oddeľovania jedál mäsitých od jedál obsahujúcich mlieko („Neuvaríš kozľa v mlieku jeho matky“). Zachovávajú sa aj určité stanovené odstupy pri konzumácii takto rôznych typov jedál. Konkrétne po konzumácii čohokoľvek, čo obsahuje len kúsok mäsa, sa nesmie po dobu 6 hodín piť a jesť nič mliečneho a mlieko obsahujúceho, samozrejme vrátane mlieka samotného. Po mliečnom jedle sa zase nesmie celú hodinu jesť hovädzie. Pri spracovaní navzájom podľa pravidiel nezlučiteľných potravín sa používajú rôzne sady riadu, poháre, príbory ale aj napr. rôzne utierky. Zvieratá musí mäsiar usmrcovať vždy jedným rezom, ktorý pretne krčnú tepnu.
The Spirit of the Hawk

„The Spirit of the Hawk“ je country-dance skladba švédskej eurodance skupiny Rednex vydaná z ich druhého albumu "Farm Out". Text piesne obsahuje hovorenú časť "My people, some of them, have run away to the hills, and have no shelter, no food. No one knows where they are. Hear me, my chiefs! I am tired; my heart is sick and sad. I will fight no more," vybranú zo slávneho prejavu Chiefa Josepha.
Súsa

Súsa (arabsky - Súsa; po francúzsky "Sousse") je prístavné mesto v Tunisku, asi 140 km južne od Tunisu. V roku 2004 tu žilo 172 0147 obyvateľov, čím je tretím najľudnatejším mestom v zemi. 
Mesto každoročne navštívi veľké množstvo turistov, ktorí prichádzajú najmä za krásnymi plážami a kultúrnymi pamiatkami. Stará časť mesta (medina) je od roku 1980 zapísaná na zozname svetového dedičstva UNESCO. Súsa je domovom futbalového klubu "Étoile Sportive du Sahel", jedného z najúspešnejších futbalových klubov v Afrike.
Dejiny.
Po celom arabsko-islamskom pobreží od Alexandrie až po Ceutu možno nájsť roztrúsené pevnosti. Jedna z najstarších sa nazýva Ribat, stojí na základoch až z 8. storočia. Ďalšou historickou pamiatkou je staré mesto (medina), známe svojimi starými základmi a pevnosť Kasba so známou vežou Chalaf al-Fatá.
Počasie.
Oblasť mesta je typická svojimi horúcimi letami. Na miestne podnebie má vplyv blízkosť Sahary z ktorej sem v letných mesiacoch neustále prúdi horúci vzduch. Typický letný deň je teda azúrovo jasný s teplotami presahujúcimi 35 °C. Priemerné teploty, teda teploty získané spriemerovaním nameraných hodnôt v 24 hodinách, v letných mesiacoch: máj (25 °C), jún (29 °C), júl (31 °C), august (31 °C), september (30 °C), október (26 °C).
Židovská konzervatívna strana

Židovská konzervatívna strana bola židovská politická strana na území prvorepublikového Česko-Slovenska, respektíve na Podkarpatskej Rusi. Ideovo nadväzovala na ultraortodoxné hnutie Agudat Jisra'el, ktoré vystupovalo proti sionizmu a sekularizmu.
Dejiny.
Vznikla roku 1921 v čase, kedy sa na Podkarpatskej Rusi začalo formovať politické spektrum. Kvôli pocitu vonkajšieho ohrozenia antisemitizmom aj kvôli spoločným záujmom na obhajobe židovských ekonomických záujmov ale v tejto dobe ešte v židovskej komunite v tejto krajine prevládal trend k spolupráci. Židovská konzervatívna strana preto vytvorila alianciu so sionistickou Židovskou občianskou stranou v Podkarpatskej Rusi a tiež so Zväzom židovských poľnohospodárov v Podkarpatskej Rusi, ktorý reprezentoval záujmy židovských pozemkových vlastníkov a ktorý spolupracoval s česko-slovenskými agrárnikmi. Vzniknutá spoločná politická platforma Židovská strana Podkarpatskej Rusi tak v sebe obsahovala ako sionistický, tak agrárnický a ortodoxný element. Za ortodoxných v nej zasadal Koloman Weiss, za agrárnikov Emanuel Guttmann a za sionistov Alexander Spiegel. V komunálnych voľbách roku 1923 potom táto spoločná platforma uspela v mnohých obciach. 
Pred doplňovacími parlamentnými voľbami na Podkarpatskej Rusi v roku 1924 už sa tento jednotný postup nezopakoval. Agrárne a ortodoxné krídlo sa nezhodlo so sionistami a šlo do volieb ako Židovská demokratická strana, sionisti kandidovali ako Židovská ľudová strana. Židovská demokratická strana získala 9 900 hlasov a poslanecký mandát tak nezískala. V následujúcich parlamentných voľbách v roku 1925 ale židovskí konzervatívci vytvorili kandidátnu listinu pod názvom Židovská hospodárska strana. Tá síce opäť zastúpenie v parlamente dosiahla, ale stala sa potom na dlhú dobu silnou židovskou politickou formáciou na východe Česko-Slovenska, so zastúpením na lokálnej úrovni. Neskôr bola známa ako Židovská republikánska strana. Bola hlavným rivalom sionistickej Židovskej strany.
Instrumental Emotions

Instrumental Emotions je prvý demo album skupiny Abstract, ktorý bol jedným z vôbec prvých inštrumentálnych záznamov v slovenskom hudobnom undergrounde. Demo bolo nahrané tromi pôvodnými členmi skupiny a to Peter "Lego" Lengsfeld (gitara), Palo Gáblik (sólová gitara), Ľudo Balogh (bicie). Vzniklo v nahrávacom štúdiu WR-6 nachádzajúcom sa na Sliači v januári roku 1996.Demo album obsahoval 4 skladby, ktoré boli nahraté na jednej MC kazete. 
Zaujímavosti z albumu.
Skladba „Shades of Mountains“ bola tiež nahraná na druhom demo albume skupiny Abstract Aestuum II. (MCMXCVIII), ale ako uvádzajú niektoré zdroje sa tam nakoniec nedostala. V roku 2000 bola opätovne nahraná pre demo album Fragmenthea. A nakoniec v roku 2005 bola nahraná znovu v upravenej verzii pre prvý oficiálny album skupiny Abstract Fragmenthea.
Zoznam skladieb.
Strana A
Strana B
Air France Hop

Air France Hop, predtým známa ako HOP!, je dcérskou spoločnosťou Air France, ktorá od 31. marca 2013 združuje všetky regionálne dcérske spoločnosti Air France (Brit Air, Régional a Airlinair).
Air France Hop prevádzkujú pre Air France až 530 letov denne do 136 destinácií v Európe a vo Francúzsku. Spoločnosť od založenia vedie Lionel Guerin. Air France Hop obsluhujú krátke a stredne dlhé lety pre svoju materskú spoločnosť.
Podľa Lionela Guerina môžu byť Air France Hop charakterizované ako nízkonákladový dopravca, pretože ponúka lepšie služby (napríklad občerstvenie) na rozdiel od svojich rivalov, ostatných nízkonákladových leteckých spoločností, ako Ryanair a easyJet. Air France Hop si pýtajú za spiatočnú letenku 55€. Spoločnosť ponúka tri cenové skupiny: základná (najlacnejšia), Basic Plus (stredná) a Maxi Flex (maximum, celková flexibilita).
História.
Nová letecká spoločnosť bola vytvorená s cieľom zaútočiť na nízkonákladové letecké spoločnosti, ktoré majú významný podiel na trhu regionálnych liniek Air France.
Flotila.
K 18. máju 2013 má flotila spoločnosti priemerný vek 13 rokov.
Pyleos

Pyleos (, ) je v gréckej mytológii syn Klymena, kráľa Orchomenu v Boiótii.
Pyleos mal štyroch súrodencov, Ergina, Arrhóna, Stratia a Azea. Keď ich otca Klymena počas slávností na počesť boha Poseidóna v Tébach zabil akýsi kočiš, nástupcom trónu v Orchomene sa stal najstarší z jeho bratov Erginos, ktorý potom spolu s ním a ostatnými bratmi vytiahol proti Tébam a keď ich porazil, vynútil si, aby im Tébania každoročne odvádzali sto volov.
Tébanov by samotná daň nevyčerpala, ale ich urážalo spupné gesto, potvrdzujúce nadvládu Ergina. Od tejto dane i nadvlády ich nakoniec oslobodil hrdina Hérakles.
Future Prophecies

Future Prophecies je nórska drum and bassová dvojica, ktorej členmi sú Richard Animashaun Thomas a Tony Anthun. Medzi rokmi 1999 až 2006 vydali viac ako dvadsať singlov prostredníctvom viacerých vydavateľstiev, ako Certificate 18 alebo Subtitles Recordings. V roku 2005 vydali svoj prvý album s názvom "Warlords Rising" cez Beatservice Records a mix album svojich singlov "Raw" cez Outbreak Records.
Ich živé vystúpenia zahŕňajú kombináciu dídžejingu s bicími, saxofónom a ďalšími hudobnými nástrojmi (nazývané "hybrid live").
Juggernauts

„Juggernauts“ je skladba britskej post-hardcorovej skupiny Enter Shikari z ich druhého štúdiového albumu "Common Dreads". Skladbu produkoval hudobná producent a textár Andy Gray, pričom bola vydaná ako singel dňa 1. júna 2009. Skladba bola nahraná v Arreton Manor vo Wighte.
Externé odkazy.
allmusic (((Enter Shikari &gt; Overview )))
Židovská francúzština

Židovská francúzština ("žid. franc.": צרפתית, ) je mŕtvy jazyk zo skupiny románskych jazykov používaný Židmi v severnom Francúzsku a v západnom Nemecku v dobe od 11. do 14. storočia. Vznikol na základe starofrancúzštiny a obsahoval mnoho výpožičiek z hebrejčiny. Zapisovaný bol modifikovaným hebrejským písmom.
Dejiny.
Názov tohto jazyka pochádza z hebrejského slova "Tzarfat"= "Francúzsko". Existujú teórie, že židovská francúzština bola predchodcom jazyka jidiš.
Prvými textami v tomto jazyku boli glosy rabínov Rašiho a Mošeho ha-Daršana k Tóre a Talmudu z 11. storočia. Prenasledovanie a vyhnanie francúzskych Židov do Nemecka spôsobili zánik jazyka vo Francúzsku a vznik nových centier písomníctva v tomto jazyku v západonemeckých miestach, ako bol Frankfurt nad Mohanom, Mainz alebo Aachen. Tam sa jazyk používal až do konca 14. storočia, kedy bol nahradený jidišom.
Znaky.
Dôležitým znakom židovskej francúzštiny medzi jazykmi židovskej diaspory je zapisovanie samohlások pomocou systému Nikud. Iným charakteristickým znakom je malý počet výpožičiek z hebrejčiny, kvôli čomu niektorí jazykovedci klasifikujú židovskú francúzštinu skôr ako dialekt starofrancúzštiny (zapisovaný iným písmom a s inou ortografiou), než ako iný jazyk.
Modrá mešita (Istanbul)

Modrá mešita alebo tiež nazývaná mešita sultána Ahmeda I. je jednou z najznámejších a najnavštevovanejších pamiatok Istanbulu. Bola postavená za Ahmedovej vlády v rokoch 1609 až 1615. Pomenovanie modrá mešita je odvodené z bohatej výzdoby interiéru modrými štvorcovými obkladačkami. Naďalej plní svoju pôvodnú náboženskú funkciu ako mešita.
Architektúra.
Mešita pozostáva z jednej hlavnej centrálne umiestnenej kupoly, obkolesenej ôsmimi menšími bočnými kupolami, ktoré sú zakončené smerom do priestoru šiestimi minaretmi. Architektonický výzor je výsledkom storočí postupného zdokonaľovania osmanskej architektúry a miešania osmanských a byzantských vplyvov.
V mnohých detailoch architektonicky nadväzuje na blízky chrám Hagia Sofia, predovšetkým v dispozícii centrálnej kupoly a okien a v snahe vytvoriť v interiéri mešity ilúziu nadzemského svetlého priestoru. Architektom a staviteľom mešity bol Sedefkar Mehmed Agha.
Exteriér.
Uprostred mešity sa nachádza uzatvorené nádvorie s fontánou. Mešita má šesť minaretov, pričom zvyčajný počet je štyri. Výška kupol klesá od centrálnej smerom k bočným.
Interiér.
Interiér tvorí 20 000 keramických obkladačiek s vyobrazeniami vyše 50 rôznych rastlinných a tulipánových motívov. Vyššie umiestnené steny mešity sú obložené modrými zdobenými obkladačkami. Na stenách sa nachádzajú umelecky napísané stovky citátov z Koránu. Podlahy sú pokryté tureckými kobercami.
Návšteva pápeža Benedikta XVI..
Pápež Benedikt XVI. navštívil mešitu sultána Ahmeda 30. novembra roku 2006 v rámci svojej návštevy Turecka.
Peter Matejka

Peter Matejka (* 26. jún 1913, Nové Mesto nad Váhom – † 10. február 1972, Bratislava) bol slovenský maliar - kolorista, kurátor a pedagóg.
Štúdium.
Po prípravke na Ukrajinskej akadémii v rokoch 1935-39 sa zapísal ku štúdiu maľby na Akadémii výtvarných umení v Prahe v ateliéri prof. Willi Nowaka. V priebehu štúdia sa zariadil do spolku Generácia 1909, ktorý založili jeho rovesníci Cyprián Majerník, Ján Želibský, Jakub Bauernfreund, Andrej Nemeš, Eugen Nevan a Bedrich Hoffstädter. Po zatvorení českých vysokých škol po čas druhej svetovej vojny musel prerušiť štúdiá a vrátil sa na Slovensko. V roku 1941 absolvoval študijný pobyt vo Viedni.
Kariéra.
Stal sa členom Spolku slovenských výtvarných umelcov, Bloku slovenských výtvarných umelcov, Umeleckej besedy v Prahe, Spolku výtvarných umelcov Aleš v Brne, Umeleckej a vedeckej rady, Komunistickej strany, patril k zakládajucim členom Skupiny 29. augusta. 
Neskôr vstúpil do Zväzu slovenských výtvarných umelcov. Ako pedagóg pôsobil od roku 1950 na nove založenej Vysokej škole výtvarných umení v Bratislave, viedol tu Katedru monumentálneho maliarstva. Študijné pobyty ho zaviedli v letech 1946-1958 do Paríža, ďalej bol r. 1948 v Bulharsku, 1955-1959 v ZSSR, r. 1956 v Drážďanoch, 1961-1970 v Taliansku a v roku 1964 v USA. 
Získal veľa štátnych a umeleckých vyznamenaní. 
Tvorba.
Jeho tvorba sa vyznačuje redukciou tvarov a zjednodušenými kompozíciami prvkov s koncentráciou na ústredný námet. Pridal sa senzuálny kolorit, charakteristický pre študentov Novakovej triedy. U Matejku je charakteristická aj farebnosť, ktorá sa koncentruje do škvrny ohraničenej hrubou čiernou kontúrou. V prvej polovici 40-tich rokov nastal v jeho tvorbe posun smerom k poetizácii a imaginácii. Vojnové roky boli charakteristické literátnym hnutím nadrealizmus, s ktorým boli spojení aj výtvarníci. Objekty a postavy na jeho obrazoch boli zredukované na základný tvar, rozplývali sa na šerom pochmúrnom pozadí bez priestoru. Ich paralelou bolo vnútorne imaginárne svetlo, žiariace bez vonkajšieho zdroja. Táto forma sa stala charakteristickou nosnou myšlienkou jeho tvorby. Splývavý rukopis dosahoval ladnými ťahmi štetca. Pastózne nanášanie je sprevádzané celou Matejkovou tvorbou. Túto svoju tvorbu nikdy neopustil, skôr ju obohatil výraznou farebnosťou a dynamickou expresiou.
Židovské etnonymá

Tento článok uvádza etnonymá židovského národa v rôznych lingvistických súvislostiach.
Topkapı Sarayı

Topkapı Sarayı (-v súčasnej turečtine; skrátene: Topkapı, nepresne: (Palác) Topkapi; v osmanskej turečtine: Top Kapú Seráj(i)/iný prepis Top Qapú Seráj(i), skrátene Top Kapú/Top Qapú) je palácový komplex v centre Istanbulu, ktorý bol vyše 380 rokov oficiálnou rezidenciou sultánov Osmanskej ríše. Stavba komplexu sa začala roku 1459 a dokončila v 1465.Posledným sultánom, ktorý obýval palác Topkapi bol Mahmud II. (do roku 1839 ). Jeho nasledovník, sultán Abdülmecid I., preniesol svoje sídlo do nového paláca Dolmabahçe a Topkapi odvtedy prestalo byť oficiálnou rezidenciou sultánov.
Dejiny paláca.
Na mieste paláca Topkapi pôvodne stála akropola starovekého mesta Byzantion. Po dobytí Konštantínopolu Osmanmi roku 1453 a presunutí hlavného mesta Osmanskej ríše z Edirne do hlavného mesta porazenej Byzantskej ríše bolo potrebné nájsť pre sultána a dvor vyhovujúce reprezentatívne priestory. Pre nový palác bolo zvolené miesto v západnej časti Marmarského mora s výhľadom na Bospor. Roku 1459 sa začala výstavba nového paláca, ktorá bola dokončená roku 1465.
Plán paláca.
Najvyššie miesto palácového komplexu bolo súkromnou rezidenciou sultána a jeho dvora. Súkromnú rezidenciu obklopovali rôzne administratívne a služobné budovy, ktoré sa tiahli celým územím komplexu až k brehom Bosporu. Celý komplex paláca bol obohnaný vysokým múrom, pričom sa kládol dôraz na striktné oddelenie vládnucej elity od obyčajných obyvateľov Istanbulu.
Podoba paláca Topkapı sa v priebehu storočí neustále menila, búrali a pristavovali sa nové budovy. Najstaršou časťou paláca je priestor sultánovej rezidencie, tzv. najvnútornejších priestorov paláca, v ktorých dispozícii a architektúre je rozpoznateľná snaha staviteľov vytvoriť pre sultána nikým nerušený privátny priestor. Do súčasnej podoby bol palác prestavaný v 16. storočí po sérii ničivých požiarov.
Väčšina budov paláca je jednoposchodových, iba niekoľké sú dvojposchodové. V palácovom komplexe sa nachádza množstvo záhrad, fontán a nádvorí. 
Funkcia paláca.
Palác Topkapı slúžil ako rezidencia sultána a jeho dvora. V priestoroch sultánovej rezidencie sa nachádzal hárem a kúpele. Do priestoru súkromných sultánových rezidencií smeli vstúpiť iba eunusi. Sultán bol hlavou Osmanského štátu a preto palác Topkapı slúžil aj ako administratívne a správne centrum ríše. V komplexe paláca vyrástli administratívne budovy a sídlila v ňom ríšska rada - diván.
Sultánova brána.
Do paláca sa dalo dostať iba cez tzv. sultánovu bránu. Brána bola masívna a bohato zdobená. Brána mala symbolizovať moc Osmanskej ríše. Cez bránu vchádzali aj oficiálne zahraničné posolstvá. V priestoroch paláca najbližšie k bráne boli situované administratívne a správne budovy. V tomto priestore bola situovaná aj najvyššia ríšska rada diván.
Simon Boccanegra

Simon Boccanegra môže byť:
Australian Recording Industry Association

Australian Recording Industry Association (ARIA) je obchodná skupina reprezentujúca austrálsky hudobný priemysel, ktorá bola založená v roku 1983 šiestimi hlavnými spoločnosťami: EMI, Festival, CBS, RCA, WEA a Universal, pričom nahradila Association of Australian Record Manufacturers (AARM), ktorá bola založená v roku 1956.
Certifikácie.
Certifikácie sú udeľované na základe predaných singlov a albumov u maloobchodníkov, a nie u zákazníkov.
Suomen virallinen lista

Suomen virallinen lista je národná hitparáda Fínska, ktorú tvorí Musiikkituottajat – IFPI Finland. V súčasnosti sú nasledujúce týždenné rebríčky skladané a publikované organizáciou Musiikkituottajat podľa predajov a streamingu:
UK Dance Chart

UK Dance Chart je rebríček zostavovaný asociáciou Official Charts Company z predajov v hudobných obchodoch a digitálnych stiahnutí. Hoci v súčasnosti rebríček nemá žiadny airplay v rádiu alebo televízii, je sledovaný na BBC Radio 1 a na webstránka Official Charts Company.
Digitálne stiahnutia sa stali prijateľné v rebríčkoch Dance Album a Singles Chart v júni 2009. Predtým boli započítavané do rebríčka len predaje z vinylov a kompaktných diskov.
Dance Singles a Albums Chart obsahuje 40 pozícií.
Zámok Hohenschwangau

Zámok Hohenschwangau je zámok z 19. storočia nachádzajúci sa v južnom Nemecku, blízko obce Hohenschwangau. Zámok slúžil ako oficiálna rezidencia dospievajúceho bavorského kráľa Ľudovít II. Zámok Hohenschwangau bol postavený z iniciatívy Ľudovítovho otca Maximiliána II.
Dejiny.
Zámok Hohenschwangau bol postavený na mieste zrúcanín stredovekého hradu Schuanguau, ktorý sa po prvý raz v historických dokumentoch spomína už v 12. storočí. Začiatkom 19. storočia bol však už Schuanguau zrúcaninou. Roku 1829 počas prechádzky bavorský kráľ Maximilián II. natrafil na zrúcaniny hradu a rozhodol sa, že hrad zrekonštruuje. Roku 1833 sa začali rekonštrukčné práce. Podľa plánov mal byť hrad zrekonštruovaný v tej dobe veľmi populárnej neogotickej podobe. Roku 1855 sa rekonštrukcia skončila a na mieste Schuanguau vyrástol zámok Hohenschwangau. Zámok sa stal oficiálnou letnou rezidenciou bavorskej kráľovskej rodiny. Kráľ Maximilián II. roku 1864 zomrel a jeho nástupcom sa stal Ľudovít II., ktorý naďalej využíval zámok ako svoju rezidenciu. Počas Ľudovítovho II. stavebného úsilia na zámku Neuschwanstein slúžil Hohenschwangau ako jeho trvalé sídlo. Po smrti Ľudovíta II. zostal zámok neobývaný a bol využívaný ako lovecký zámok. Počas 1. a 2. svetovej vojny nebol zámok poškodený. V súčasnosti patrí zámok Hohenschwangau spolu so zámkom Neuschwanstein medzi najznámejšie a najnavštevovanejšie turistické miesta Bavorska.
Kolaboranti s nacistickým Nemeckom

Kolaboranti s nacistickým Nemeckom boli osoby, ktoré počas druhej svetovej vojny aktívne spolupracovali s nacistickým Nemeckom proti záujmom vlastného štátu a jeho obyvateľov a podieľali sa na nacistických zločinoch a na holokauste.
Za svoju činnosť v prospech nepriateľa boli po skončení druhej svetovej vojny aktívne prenasledovaní, súdení, potrestaní a verejnou mienkou zavrhnutí a zatratení. Ich mená sa stali symbolom zrady a hanby. Spolupráca s nepriateľom bola vo svojej dobe chápaná ako dôsledok ekonomického alebo politického oportunizmu, aj keď bola často dôsledkom ideologickej afinity k nacizmu, či fašizmu alebo antipatie k západným Spojencom alebo Sovietskemu zväzu.
OneRepublic

OneRepublic je americká pop rocková skupina pochádzajúca z mesta Colorado Springs v štáte Colorado. Skupinu založili v roku 2003 Ryan Tedder a Zach Filkins, pričom si získala masívny úspech na portáli MySpace. V roku 2006 podpísala skupina zmluvu s vydavateľstvom Mosley Music Group a vydala svoj debutový album "Dreaming Out Loud" v roku 2007.
OneRepublic vydali svoj prvý hit „Apologize“, ktorý mal najväčšiu hranosť s 10 331 zahraním za týždeň. Zremixovaná verzia, ktorá sa objavila na Timbalandovom albume "Shock Value" sa stala najväčším medzinárodným hitom s dosiahnutím prvých pozícií v 16 krajinách a 10 miliónmi stiahnutí,čím si získala nomináciu na Cenu Grammy.
Druhý album skupiny s názvom "Waking Up" bol vydaný dňa 17. novembra 2009. Hlavný singel z albumu, „All the Right Moves“ sa umiestnil v prvej desiatke v Írsku, na Novom Zélande a vo Švajčiarsku a v prvej dvadsiatke v rebríčku Billboard Hot 100.
Tretí štúdiový album s názvom "Native" bol vydaný dňa 26. marca 2013 a získal pozitívne hodnotenia od kritikov. Počas prvého týždňa sa predalo 60 000 kópií tohto albumu. Propagačný singel albumu, „Feel Again“ bol vydaný dňa 27. augusta 2012 a bol certifikovaný platinovou platňou. Oficiálny hlavný singel „If I Lose Myself“ bol vydaný dňa 8. januára 2013 a dostal sa do prvej desiatky v rebríčkoch v Rakúsku, Nemecku, Luxembursku, Slovensku, Švédsku a Švajčiarsku. Tretí singel z albumu s názvom „Counting Stars“ bol vydaný dňa 14. júna 2013.
Hudobný štýl.
Hudobný štýl skupiny OneRepublic je pestrý. Ich skladby sú zmesou rocku, popu, indie a hip-hopu. Skupina bola ovplyvnená skupinami ako U2 a The Beatles. Spolupracovali s nimi napríklad interpreti ako Leona Lewis, B.o.B, Timbaland, Sara Bareilles, Maroon 5 a mnoho ďalších.
Letisko Lyon-Saint Exupéry

Letisko Lyon-Saint Exupéry (, ) alebo Letisko Lyon Satolas, (IATA: LYS, ICAO: LFLL) je jedným z dvoch letísk umiestnených na území aglomerácie Lyonu vo Francúzsku. Letisko bolo v roku 2000 pomenované na počesť stého výročia narodenia francúzskeho spisovateľa a pilota Antoine de Saint-Exupéry, rodáka z Lyonu.
Letisko sa nachádza pri obci Colombier-Saugnieu, ktorá je vzdialená 20 kilometrov od centra Lyonu. Obe jeho dráhy sú orientované na sever-juh a je to dôležitý dopravný uzol pre celý región Rhône-Alpes. Kyvadlová doprava spája letisko s centrom Lyonu a ďalšími mestami, vrátane Chambéry a Grenoble.
Železničnú dopravu v podobe Rhônexpress započali v auguste 2010 a moderné TGV vlaky spájajú železničnú stanicu Lyon Part-Dieu so stanicou Gare de Lyon Saint-Exupéry v čase menej než 30 minút.
História.
Slávnostné otvorenie sa uskutočnilo 12. apríla 1975 za účasti prezidenta Valéry Giscard d’Estaing. Pre cestujúcich bolo letisko otvorené o týždeň neskôr. Navrhnuté je tak, aby nahradilo staré letisko Lyon-Bron, ktoré nemohlo byť rozšírené, lebo sa nachádza v mestskej oblasti.
Letisko sa pôvodne volalo Lyon Satolas Airport, no v roku 2000 bolo letisko a priľahlá vlaková stanica premenovaná na počesť priekopníka letectva a spisovateľa Antoine de Saint-Exupéry, ktorý zomrel počas druhej svetovej vojny v lietadle.
Svoj hub si tu v roku 1997 otvorila najväčšia francúzska letecká spoločnosť Air France.
V roku 2012 letisko prepravilo 8 451 039 cestujúcich, čím sa stalo štvrtým najvyužívanejším francúzskym letiskom po letisku Charlesa de Gaulla a Orly v Paríži a po letisku Côte d’Azur v Nice.
Židovská demokratická strana

Židovská demokratická strana bola židovská politická strana na území prvorepublikového Česko-Slovenska, respektíve na Podkarpatskej Rusi, ktorá kandidovala v doplňovacích parlamentných voľbách na Podkarpatskej Rusi v roku 1924.
Dejiny.
V roku 1921 sa na Podkarpatskej Rusi začalo formovať politické spektrum. Od začiatku sa tu etablovali tri hlavé politické prúdy: sionistický inšpirovaný kandidátnou listinou Združené židovské strany, ktorá sa zúčastnila v Českých krajinách a na Slovensku parlamentných volieb v roku 1920, ultraortodoxný napojený na hnutie Agudat Jisra'el a agrárne-konzervatívny, majúci blízko k česko-slovenským agrárnikom a zameraný na obhajobu záujmov židovských statkárov a obchodníkov. V roku 1923 všetky tri tieto ideové smery dokázali kvôli pocitu vonkajšieho ohrozenia antisemitizmom aj kvôli spoločným záujmom na obhajobe židovských ekonomických záujmov spolupracovať a vytvoriť zastrešujúcu alianciu pod názvom Židovská strana Podkarpatskej Rusi. Za agrárnikov v nej zasadal Emanuel Guttmann, za ortodoxných Koloman Weiss a za sionistov Alexander Spiegel. V komunálnych voľbách roku 1923 potom táto spoločná platforma uspela v mnohých obciach. 
V roku 1924 sa táto koalícia však rozpadla a agrárne a ortodoxné prúdy sa od sionistov oddelili a ich predáci vrátane Emanuela Guttmanna viedli rokovanie s česko-slovenskými agrárnikmi (Antonín Švehla a Jan Malypetr). Po návrate z Prahy sa potom Židovská strana Podkarpatskej Rusi rozpadla. Agrárne a ortodoxné krídlo potom vytvorilo Židovskú demokratickú stranu. Tá okrem niektorých ideologických výhrad voči sionizmu (odpor proti sekularizmu) reflektovala aj odpor miestnych židovských elít proti diktátu sionistickej organizácie z Českých krajín (na vedúce miesto kandidátnej listiny totiž sionisti presadili pražského sionistu Ludvíka Singera). Vo voľbách získala Židovská demokratická strana 9900 hlasov a neobdržala tak zastúpenie v parlamente. Voličskou podporou ju predstihla aj sionistická Židovská ľudová strana s takmer 18 000 hlasmi, ale ani ona nedostala dostatok hlasov pre vstup do parlamentu. 
V nasledujúcich rokoch sa rozkol z roku 1924 prejavil ako trvalý rys podkarpatoruskej židovskej politiky a prúd reprezentovaný Židovskou demokratickou stranou (respektíve jej nástupkyňami) sa udržal po celý zvyšok Prvej republiky. V parlamentných voľbách v roku 1925 agrárni a ortodoxní Židia kandidovali ako Židovská hospodárska strana, v krajinských voľbách v roku 1928 ako Židovská republikánska strana, v parlamentných voľbách v roku 1929 potom Židovská republikánska strana priamo vplynula do česko-slovenskej agrárnej strany. Sionistický prúd reprezentovala Židovská strana, ale na Podkarpatskej Rusi sa jej už nikdy nepodarilo získať dominantnú pozíciu medzi tamojšími Židmi.
Aestuum II. (MCMXCVIII)

Aestuum II. (MCMXCVIII) je druhý demo album inštrumentálno metalovej skupiny Abstract vydaný v roku 1998. Album bol nahraný v štúdiu Red Green (Brusno) už v novej päť člennej zostave kapely: Peter "Lego" Lengsfeld (gitara), Pavol Gáblik (sólová gitara), Tomáš "Julo" Balon (basová gitara), Miloš "milosh" Fábry (klávesy), Ľudo Balogh (bicie) a obsahoval 7 skladieb čisto atmosférického inštrumentálneho metalu, ktoré boli nahrané na jednej MC kazete. Oficiálne vyšiel na prelome leta a jesene roku 1998 v náklade 500 kusov a od prvého demo albumu skupiny Instrumental Emotions sa líšil hlavne v troch bodoch: lepším zvukom, pridaním nových nástrojov (basová gitara, klávesy) a nakoniec témami, ktorými sa skupina zaoberala. Toto demo sa stretlo s pozitívnymi hodnoteniami od recenzentov aj od fanúšikov a Abstract začal mať stabilné miesto na metalovej scéne na Slovensku, v Česku a postupne aj v zahraničí.
Zoznam skladieb.
Strana A
Achva jehudit-aravit

Achva jehudit-aravit (, , doslova "Židovsko-arabské bratstvo") je bývalá izraelská politická strana izraelských Arabov existujúca v rokoch 1968-1969.
Okolnosti vzniku a ideológia strany.
Strana bola založená 22. októbra 1968 počas fungovania šiesteho Knesetu zvoleného vo voľbách roku 1965, keď sa poslanec Elias Nachla odtrhol od svojej strany Kidma ve-pituach ("Pokrok a rozvoj") a založil vlastnú politickú formáciu. Strana ale nemala dlhú samostatnú existenciu, pretože už do volieb roku 1969 šiel Nachla na kandidátnej listine inej arabskej strany - Šituf ve-achva ("Spolupráca a bratstvo").
Presbón

Presbón (, ) môže byť v gréckej mytológii:
Szekeres (priezvisko)

Priezvisko Szekeres (Szekeresová), Szekereš (Szekerešová), Sekereš (Sekerešová):
Bzučák

Bzučák môže byť:
Lars Boom

Lars Anthonius Johannes Boom (* 30. december 1985, Vlijmen, Holandsko) je profesionálny holandský cyklokrosár a cestný cyklista. Lars Boom je pretekárom UCI ProTímu Belkin Pro Cycling Team, avšak predtým pretekal za juniorské a kontinentálne tímy. V roku 2008 vyhral Majstrovstvá sveta v cyklokrose.
Basilique du Sacré-Cœur de Bruxelles

Basilique du Sacré-Cœur de Bruxelles je kostol v Koekelbergu, jednej z 19 obcí Bruselského regiónu. Je najväčšou budovou postavenou v štýle Art deco a šiestym najväčším kostolom na svete. 
Bazilika bola postavená na pamiatku 75. výročia belgickej nezávislosti. Základný kameň položil kráľ Leopold II. 12. októbra 1905, dokončená však bola až v roku 1971. 
Stavba je vysoká 89 metrov, dlhá 167 metrov (vonkajší rozmer). Hlavná loď má 141 metrov a v najširšom mieste budova dosahuje šírku 107 metrov. Kopula má priemer 33 metrov. Kostol má celkovú kapacitu 2 000 ľudí.
Karolína Frederika Bádenská

Karolína Frederika Wilhelmina Bádenská (* 13. júl 1776, Karlsruhe, Rímsko-nemecká ríša –  † 13. november 1841, Mníchov, Nemecký spolok) bola rodom bádenská princezná a sobášom bavorská kráľovná.
Životopis.
Narodila sa v Karlsruhe ako najstaršie dieťa princeznej Amálie Hessensko-darmstadskej a dedičného princa Karola Ľudovíta. Mala sedem súrodencov: svoje dvojča Katarínu (* 1776 – † 1823), Lujzu (* 1779 – † 1826), Frederiku (* 1781 – † 1826), Máriu (* 1782 – † 1808), Karola Frederika (* 1784 – † 1785), Karola (* 1786 – † 1818) a Wilhelminu (* 1788 – † 1836). Dve z jej sestier sa, rovnako ako ona, stali manželkami panovníkov. Lujza sa vydala za cára Alexandra I. a Frederika za švédskeho kráľa Gustáva IV. Adolfa.
9. marca 1797 sa vydala za ovdoveného bavorského kurfirsta Maxmiliána IV. Jozefa, a keď Napoleon v roku 1806 povýšil kurfirstvo na kráľovstvo, stala sa prvou bavorskou kráľovnou.
Zaujímavosť.
Karolína Frederika Bádenská bola starou matkou predposledného rakúskeho cisára Františka Jozefa I. a zároveň i jeho manželky Alžbety Bavorskej zvanej "Sissi".